[pic] | COMISIA EUROPEANĂ |

Bruxelles, 20.10.2010

COM(2010) 601 final

SCRISOARE RECTIFICATIVĂ NR. 3 LA PROIECTUL DE BUGET GENERAL 2011

SITUAȚIA VENITURILOR ȘI A CHELTUIELILOR PE SECȚIUNI Secțiunea III - Comisia

SCRISOARE RECTIFICATIVĂ NR. 3 LA PROIECTUL DE BUGET GENERAL 2011

SITUAȚIA VENITURILOR ȘI A CHELTUIELILOR PE SECȚIUNI Secțiunea III - Comisia

Având în vedere:

- Tratatul privind funcționarea Uniunii Europene, în special articolul 314, precum și Tratatul de instituire a Comunității Europene a Energiei Atomice, în special articolul 106a,

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1] , în special articolul 37,

- proiectul de buget general al Uniunii Europene pentru exercițiul financiar 2011, prezentat de Comisie la 15 iunie 2010,

- proiectul de scrisoare rectificativă nr. 1/2011[2],

- proiectul de scrisoare rectificativă nr. 2/2011[3],

Comisia Europeană prezintă autorității bugetare scrisoarea rectificativă nr. 3 la proiectul de buget 2011, din considerentele prezentate în expunerea de motive.

MODIFICĂRI LA SITUAȚIA VENITURILOR ȘI A CHELTUIELILOR PE SECȚIUNI

Modificările la situația veniturilor și a cheltuielilor pe secțiuni pot fi consultate pe site-ul EUR-Lex (http://eur-lex.europa.eu/budget/www/index-ro.htm). Cu titlu informativ, se atașează ca anexă la buget o versiune în limba engleză a modificărilor la această situație pe secțiuni.

CUPRINS

1. Introducere 5

2. Conservarea și gestionarea resurselor naturale 5

2.1 Introducere 5

2.2 Tabel recapitulativ 6

2.3 Cheltuieli FEGA (cheltuieli de piață și plăți directe) 6

2.3.1 Situația de ansamblu 6

2.3.2 Observații detaliate 6

2.4 Acorduri internaționale în domeniul pescuitului 9

2.5 Modificări în nomenclatură și în comentariile de natură bugetară 9

3. Planul european de redresare economică 10

4. Tabel recapitulativ pe rubrici ale cadrului financiar 11

1. INTRODUCERE

Scrisoarea rectificativă nr. 3 (SR 3) la proiectul de buget 2011 (PB 2011) vizează următoarele elemente:

- actualizarea linie cu linie a nevoilor estimate în materie de cheltuieli agricole. În plus față de modificările factorilor de piață, SR încorporează și deciziile legislative adoptate în sectorul agricol de la întocmirea PB 2011, estimările revizuite ale nevoilor pentru unele plăți directe, precum și orice alte propuneri care pot produce efecte în următorul exercițiu bugetar. Creditele de angajamente și de plată sunt diminuate cu 346 de milioane EUR;

- o actualizare a situației în ceea ce privește acordurile internaționale în domeniul pescuitului, diminuarea creditelor de angajament cu 1 milion EUR;

- crearea unui nou post bugetar 32 04 14 04 – Proiecte în domeniul energiei în vederea sprijinirii redresării economice – Inițiative în materie de eficiență energetică și de energie din surse regenerabile.

2. CONSERVAREA șI GESTIONAREA RESURSELOR NATURALE

2.1 Introducere

Scrisoarea rectificativă nr. 3 este transmisă autorității bugetare în conformitate cu dispozițiile articolului 314 din Tratatul de la Lisabona care prevede: „Comisia poate modifica proiectul de buget în cursul procedurii până la convocarea comitetului de conciliere prevăzut la alineatul (5).”

La fel ca și PB, SR are la bază nevoile Comunității în ansamblul său. Trebuie subliniat că aceste credite reprezintă o previziune și nu un obiectiv de cheltuieli. Cheltuielile efective vor depinde, în special, de condițiile reale de piață, de cursul efectiv de schimb euro/dolar și de ritmul plăților efectuate de statele membre. În conformitate cu temeiul juridic, indiferent de suma pe care un stat membru este obligat să o plătească conform regulamentelor - în limitele stabilite de cadrul financiar - aceasta va fi rambursată integral.

Din motive de claritate și transparență, anumite comentarii bugetare au fost actualizate.

Conform prezentei SR 3, totalul de credite pentru rubrica 2 este estimat la 59 139 de milioane EUR, ceea ce înseamnă o marjă de 1 199 de milioane EUR în credite de angajament, sub plafonul corespunzător al cadrului financiar.

Creditele de angajament pentru cheltuieli agricole (inclusiv cheltuielile veterinare și cele pentru pescuit finanțate în cadrul FEGA) sunt în valoare de 43 401 milioane EUR, ceea ce reprezintă o diminuare de 346 de milioane EUR în comparație cu PB 2011, justificată în mare parte prin veniturile alocate primite în 2010, care au fost mai mari decât se preconizase, precum și de situația favorabilă de pe piețele agricole. Creditele de plată în cadrul FEGA sunt diminuate cu aceeași sumă, conducând la o valoare totală de 43 311 milioane EUR.

În ceea ce privește acordurile internaționale în domeniul pescuitului, SR propune o foarte mică ajustare a creditelor de angajament, cu 1 milion EUR.

2.2 Tabel recapitulativ

PB 2011 | SR 3/2011 | Diferență |

milioane EUR | (a) | (b) | (c)=(b)-(a) |

CA | CP | CA | CP | CA | CP |

Plafonul cadrului financiar | 60 338 | 60 338 | 0 |

marjă | 851,8 | 1 199,0 | +347,2 |

Total credite - rubrica 2 | 59 486,2 | 58 135,7 | 59 139,0 | 57 789,5 | -347,2 | -346,2 |

din care: |

Cheltuieli agricole (cheltuieli de piață și plăți directe)[4] | 43 747,4 | 43 656,8 | 43 401,2 | 43 310,6 | -346,2 | -346,2 |

Pescuitul internațional și dreptul mării | 154,8 | 159,4 | 153,8 | 159,4 | -1,0 | 0,0 |

2.3 Cheltuieli FEGA (cheltuieli de piață și plăți directe)

2.3.1 Situația de ansamblu

Scopul SR 3 este de a garanta că bugetul pentru agricultură se bazează pe cele mai recente date economice și cadre legislative. Comisia va dispune în luna septembrie de o primă estimare a nivelului producției (recolte) pentru 2010, estimare care reprezintă baza oricărui calcul fiabil al nevoilor bugetare pentru 2011.

Ca și în trecut, Comisia a analizat cu atenție, linie cu linie, toate estimările cheltuielilor agricole. Pe lângă luarea în considerare a factorilor de piață, prezenta SR 3 încorporează și toate deciziile legislative adoptate în sectorul agricol de la întocmirea PB, precum și o serie de propuneri ale Comisiei.

Creditele FEGA sunt diminuate cu 346 de milioane EUR. Aceasta se datorează în mare parte unor nevoi mai reduse la capitolul 05 02 Intervenții pe piețele agricole (- 136 de milioane EUR) și unei modificări a nivelului veniturilor alocate în cadrul FEGA, disponibile în 2011. În primul rând, veniturile suplimentare alocate primite în 2010, care se ridică la 210 milioane EUR, vor fi reportate din 2010 în 2011. În al doilea rând, Comisia se așteaptă la unele creșteri ale veniturilor alocate generate în 2011 (+19 milioane EUR), ceea ce conduce la o creștere totală a veniturilor alocate disponibile de 229 de milioane EUR.

Drept rezultat, creditele de angajament totale solicitate pentru cheltuieli agricole finanțate de FEGA sunt de 434 401 milioane EUR, mai mici decât cele din PB 2011 (- 346 de milioane EUR), ceea ce conduce la o marjă în cadrul subplafonului prevăzut pentru FEGA - de 1 065 milioane EUR în prezent. În total, noua marjă pentru rubrica 2 este de 1 199 de milioane EUR.

2.3.2 Observații detaliate

05 02 Intervenții pe piețele agricole (credite - 365 de milioane EUR)

nevoi în proiectul de buget: 3 591 de milioane EUR

credite solicitate în proiectul de buget: 3 491 de milioane EUR

venituri alocate estimate disponibile în 2011 în proiectul de buget: 100 de milioane EUR

nevoi după scrisoarea rectificativă: 3 455 de milioane EUR

credite solicitate după scrisoarea rectificativă: 3 155 de milioane EUR

venituri alocate estimate disponibile în 2011 după scrisoarea rectificativă: 300 de milioane EUR

Ipotezele care stau la baza prezentei SR 3 pentru majoritatea piețelor agricole confirmă în mare măsură evaluarea efectuată la momentul întocmirii PB 2011 care prevedea perspective favorabile, în general, pentru majoritatea piețelor agricole. Modificările propuse de prezenta SR 3 sunt în cea mai mare parte de natură tehnică, dar reflectă, de asemenea, o îmbunătățire a situației pieței pentru două sectoare-cheie: cerealele și produsele lactate. Pentru cereale, în timp ce PB 2011 anticipa cheltuieli mai mari pentru intervențiile pe piață, SR 3 indică unele reduceri întrucât perspectivele mai bune ale pieței permit reducerea stocurilor publice mai repede decât se preconizase inițial. Evoluția pozitivă de pe piețele produselor lactate care a caracterizat propunerea Comisiei din PB 2011 pentru acest sector predomină în continuare, iar situația cea mai recentă de pe piață sugerează, de asemenea, stocuri de intervenție mai reduse, ceea ce conduce la o diminuare a cererii de credite. Nevoile generale privind măsurile de intervenție pe piețele agricole sunt diminuate cu 136 de milioane EUR față de PB. Mai mult, se estimează că vor fi disponibile pentru capitolul 05 02 200 de milioane EUR din veniturile suplimentare alocate. Cele mai importante modificări sunt explicate, pe scurt, mai jos; un tabel cu toate modificările (la nivelul articolelor) poate fi consultat la sfârșitul acestei secțiuni.

În ceea ce privește cerealele , după o recoltă record în 2008/2009 și o producție relativ înaltă în 2009/2010, se preconizează că producția în UE în 2010/2011 va reveni la un nivel mediu. Cele mai recente previziuni de piață sugerează prețuri din ce în ce mai mari, atât pe piețele interne, cât și pe cele mondiale. Pentru măsurile de intervenție SR 3 propune o reducere cu 108 milioane EUR față de PB 2011, fapt ce reflectă o evoluție pozitivă a stocurilor publice ale UE. De fapt, se așteaptă ca aproape toate cantitățile aflate în prezent în stocuri publice să fie absorbite de piețele libere sau în cadrul programelor destinate persoanelor celor mai defavorizate.

În ceea ce privește fructele și legumele , în timp ce nevoile sunt ușor reduse (- 24,2 milioane EUR), în urma unei evaluări actualizate a măsurilor în favoarea organizațiilor de producători și a situației plăților restante pentru măsurile anterioare, creditele propuse sunt semnificativ mai reduse decât cele din PB 2011. De fapt, se propune reducerea creditelor bugetare solicitate pentru fonduri operaționale destinate organizațiilor de producători (postul bugetar 05 02 08 03) cu 226 de milioane EUR, din care, 200 de milioane EUR reflectă estimările actualizate ale veniturilor alocate acestui post.

Se propune majorarea creditelor pentru furaje uscate ( postul bugetar 05 02 11 01) cu 7 milioane EUR, fapt care reflectă cele mai recente cifre privind producția.

În ceea ce privește laptele și produsele lactate , estimările din PB 2011 au anticipat deja o continuare a evoluției pozitive a pieței care a început în ultimele luni din 2009. Evoluția pe parcursul anului 2010 confirmă până în prezent această ipoteză pozitivă, astfel că nu există nicio schimbare majoră, comparativ cu PB 2011. Cu toate acestea, previziunile actualizate sugerează o reducere mai substanțială a stocurilor publice de unt și lapte praf degresat față de ceea ce se prevăzuse inițial. Se propune o diminuare cu 11 milioane EUR și, respectiv, 3 milioane EUR a creditelor pentru măsurile de intervenție pentru lapte praf degresat (postul bugetar 05 02 12 02) și pentru unt/smântână (postul bugetar 05 02 12 04), față de PB 2011.

Se propune majorarea cu 11 milioane EUR a creditelor destinate sectorului cărnii de vită și de mânzat . Motivul principal îl reprezintă cheltuielile mai mari legate de restituirile la export pentru carne (+8 milioane EUR) și animale vii (+2 milioane EUR), pe baza celor mai recente cifre disponibile privind licențele de export eliberate. În plus, este necesară o sumă suplimentară redusă (+1 milion EUR) pentru a se lichida plățile restante legate de măsurile excepționale de susținere a pieței (fostele măsuri de combatere a ESB).

Pentru articolul 05 02 15 ( Carne de porc, ouă și carne de pasăre, apicultură și alte produse de origine animală), SR propune o diminuare a creditelor cu 7 milioane EUR față de PB 2011. Această diminuare este rezultatul net al nevoilor suplimentare pentru apicultură (+8 milioane EUR), astfel cum s-a decis recent de către Comisie, pentru restituiri la export pentru carnea de porc (+ 3 milioane EUR) legate de plățile restante pentru certificatele eliberate deja, precum și pentru restituiri la export pentru ouă (+ 1 milion EUR), pe baza previziunilor actualizate ale pieței. Cu toate acestea, ultimele informații privind piața permit o diminuare a creditelor pentru restituirile la export pentru carnea de pasăre (-19 milioane EUR).

05 03 Ajutoare directe (+ 19 milioane EUR credite)

nevoi în proiectul de buget: 40 499 de milioane EUR

credite solicitate în proiectul de buget: 39 911 milioane EUR

venituri alocate estimate disponibile în 2011 în proiectul de buget: 588 de milioane EUR

nevoi după scrisoarea rectificativă: 40 518 milioane EUR

credite solicitate după scrisoarea rectificativă: 39 901 milioane EUR

venituri alocate estimate disponibile în 2011 după scrisoarea rectificativă: 617 milioane EUR

Creditele bugetare solicitate pentru acest capitol au fost revizuite în sensul majorării lor cu 19 milioane EUR. Mare parte din această majorare se datorează unei estimări revizuite a nevoilor pentru schema de plată unică (SPU) din Spania. Cea mai mare parte a celorlalte schimbări provine din transferurile între linii în cadrul capitolului, majoritatea legate de măsurile specifice de sprijin, fără nici un impact asupra sumei totale.

Modificări la nivelul articolului

Cod | Denumirea rubricii | PB | SR | diferență | Observații |

(în milioane EUR) | (în milioane EUR) | (în milioane EUR) |

Intervenții pe piețele agricole |

05 02 01 | Cereale | 126,1 | 18,1 | -108,0 | Nevoi mai reduse pentru măsurile de intervenție în urma previziunilor actualizate ale pieței, care s-au tradus în stocuri de intervenție mai reduse. |

05 02 08 | Fructe și legume | Nevoi mai reduse care rezultă din analiza cererilor actuale de fonduri operaționale pentru organizațiile de producători (- 26 de milioane EUR), cheltuieli puțin mai mari pentru RAL din măsurile anterioare (+1,8 milioane EUR) și venituri mai mari alocate postului bugetar 05 02 08 03 Fonduri operaționale ale organizațiilor de producători (200 de milioane EUR) |

--- Credite | 915,3 | 691,1 | -224,2 |

--- Nevoi | 1 015,3 | 991,1 | -24,2 |

05 02 09 | Produse din sectorul vitivinicol | 1 145,7 | 1 143,7 | -2,0 | Ușoară diminuare a nevoilor în urma informațiilor actualizate privind stocarea alcoolului. |

05 02 11 | Alte produse vegetale/măsuri | 380,9 | 388,9 | +8,0 | Nevoi suplimentare legate de furajele uscate (+ 7 milioane EUR) pe baza celor mai recente cifre de producție și pentru măsurile POSEI (+1 milion EUR) în urma unei revizuiri a părții referitoare la măsurile de piață și a părții referitoare la ajutoarele directe. |

05 02 12 | Lapte și produse lactate | 104,0 | 90,0 | -14,0 | Nevoi mai reduse pentru măsurile de intervenție pentru unt (-3 milioane EUR) și lapte praf degresat (-11 milioane EUR) în urma previziunilor actualizate privind piața, traduse în stocuri de intervenție mai reduse. |

05 02 13 | Carne de vită și mânzat | 24,1 | 35,1 | +11,0 | Nevoi mai mari pentru restituirile la export pentru carne de vită și mânzat (+ 8 milioane EUR) și pentru animale vii (+ 2 milioane EUR) pe baza celor mai recente cifre privind licențele de export eliberate, precum și o ușoară creștere pentru lichidarea RAL în legătură cu măsurile excepționale de sprijin (+1 milion EUR). |

05 02 15 | Carne de porc, ouă și carne de pasăre, apicultură și alte produse de origine animală | 124,0 | 117,0 | -7,0 | Nevoi mai mari pentru măsuri destinate apiculturii (+ 8 milioane EUR), plăți restante la restituiri la export pentru carnea de porc (+ 3 milioane EUR) și restituiri la export pentru ouă (+ 1 milion EUR); nevoi mai reduse pentru restituiri la export pentru carnea de pasăre (- 19 milioane EUR). |

Ajutoare directe |

05 03 01 | Ajutoare directe decuplate | Pentru schema de plată unică (SPU), nevoile se modifică cu - 3 milioane EUR datorită unei diminuări aplicate Regatului Unit (transfer către articolul 05 03 02 36 Plăți pentru anumite tipuri de agricultură) și o majorare pentru Spania (modificare în ipoteza unui nivel scăzut de execuție bugetară). Schema de plată unică pe suprafață (SPUS) se diminuează cu - 31 de milioane EUR datorită transferurilor legate de Ungaria (către articolul 05 03 01 05 – Sprijin specific - articolul 68) și Slovacia (către 05 03 01 03 – Plăți pentru zahăr). În plus, există o modificare la veniturile alocate pentru SPU de 29 de milioane EUR. |

--- Credite | 36 489,0 | 36 454,0 | -35,0 |

--- Nevoi | 37 077,0 | 37 071,0 | -6,0 |

05 03 02 | Alte ajutoare directe | 3 422,0 | 3 447,0 | +25,0 | Variațiile minore care conduc la majorări și diminuări se datorează: - transferului între linii: 05 03 02 36 (Plăți pentru anumite tipuri de agricultură) și 05 03 02 44 (Sprijin specific – articolul 68); - modificare în ipoteza unui nivel scăzut de execuție bugetară: 05 03 02 05 (Semințe); 05 03 02 39 (Sume suplimentare pentru zahăr); 05 03 02 43 (Plăți pentru fructe de tip bacă). - modificarea liniilor POSEI (05 03 02 - 50 și 05 03 02 52) pentru a se ține seama de informațiile de dată recentă din planurile înaintate de statele membre. |

2.4 Acorduri internaționale în domeniul pescuitului

Comisia a analizat cele mai recente informații disponibile privind acordurile de pescuit și propune diminuarea creditelor de angajament pentru articolul bugetar 11 03 01 cu 1 milion EUR (estimări revizuite pentru capturile suplimentare).

2.5 Modificări în nomenclatură și în comentariile de natură bugetară

Comentariile de natură bugetară la următoarele capitole, articole și posturi au fost actualizate (explicații în paranteze):

Capitolul 05 02 – Intervenții pe piețele agricole (cifre pentru veniturile alocate)

Articolul 05 02 16 01 – Fondul de restructurarea a industriei zahărului (cifre pentru veniturile alocate)

Capitolul 05 03 – Ajutoare directe (cifre pentru veniturile alocate)

Postul 6 7 0 1 – Închiderea conturilor FEGA - Venituri alocate (cifre pentru veniturile alocate)

Postul 6 7 0 2 – Nereguli FEGA - Venituri alocate (cifre pentru veniturile alocate)

Postul 6 7 0 3 – Prelevare suplimentară aplicată producătorilor de lapte - Venituri alocate (cifre pentru venituri alocate)

Postul 6 8 0 1 – Sume temporare pentru restructurare - Venituri alocate (cifre pentru venituri alocate)

3. PLANUL EUROPEAN DE REDRESARE ECONOMICă

În mai 2010, Comisia a propus o modificare la Regulamentul (CE) 663/2009 pentru a utiliza fondurile neangajate în temeiul dispozițiilor capitolului II din Regulamentul privind planul de redresare economică în vederea creării unui instrument financiar destinat sprijinirii inițiativelor în materie de eficiență energetică și de energie din surse regenerabile.

Instrumentul financiar va sprijini dezvoltarea unor proiecte rentabile în materie de eficiență energetică și de energie din surse regenerabile și va înlesni finanțarea investițiilor în acest domeniu, în special în mediul urban. Pentru a încuraja un număr mare de investiții descentralizate, beneficiarii vor fi autoritățile publice municipale, locale și regionale. Conform Regulamentului privind planul de redresare economică, instrumentul ar trebui să se limiteze la finanțarea unor măsuri care au un impact rapid, măsurabil și substanțial asupra redresării economice în UE, asupra creșterii siguranței energetice și asupra reducerii emisiilor de gaze cu efect de seră.

Prezenta propunere este pe deplin conformă cu Declarația Comisiei menționată în considerentul 7 din Regulamentul privind planul de redresare economică, în care Comisia își exprimă intenția de a propune măsuri care să permită realocarea fondurilor neangajate în vederea finanțării de proiecte în domeniul eficienței energetice și al energiei din surse regenerabile.

Regulamentul de modificare propus este în prezent analizat de Parlamentul European și de Consiliu.

Prin urmare, Comisia propune crearea unui nou post bugetar 32 04 14 04 – Proiecte în domeniul energiei în vederea sprijinirii redresării economice – Inițiative în materie de eficiență energetică și de energie din surse regenerabile. Postul bugetar este creat în cadrul noului titlu 32 „Energia”. Crearea aceluiași post bugetar este propusă în bugetul rectificativ 10/2010 în cadrul titlului 6 „Energie și Transporturi” ca linia 06 04 14 04.

4. TABEL RECAPITULATIV PE RUBRICI ALE CADRULUI FINANCIAR

Cadrul financiar Rubrică/subrubrică | Cadrul financiar 2011 | Proiectul de buget 2011 + SR 1-2/2011 | SR 3/2011 | Proiectul de buget 2011 + SR 1-3/2011 |

|CA |CP |CA |CP |CA |CP |CA |CP | | 1. CREȘTERE DURABILĂ | | | | | | | | | | 1a. Competitivitate pentru creștere economică și ocuparea forței de muncă |12 987 000 000 | |13 438 076 270 |12 110 938 170 | | |13 438 076 270 |12 110 938 170 | |1b. Coeziune pentru creștere economică și ocuparea forței de muncă |50 987 000 000 | |50 970 093 784 |42 540 796 740 | | |50 970 093 784 |42 540 796 740 | | Total |63 974 000 000 | |64 408 170 054 |54 651 734 910 | | |64 408 170 054 |54 651 734 910 | | Marjă[5] | | |65 829 946 | | | |65 829 946 | | | 2. CONSERVAREA ȘI GESTIONAREA RESURSELOR NATURALE | | | | | | | | | |Din care cheltuieli de piață și plăți directe |47 617 000 000 | |43 747 401 900 |43 656 761 358 | -346 200 000 | -346 200 000 |43 401 201 900 |43 310 561 358 | | Total |60 338 000 000 | |59 486 248 389 |58 135 685 296 |-347 200 000 |-346 200 000 |59 139 048 389 |57 789 485 296 | | Marjă | | |851 751 611 | | | |1 198 351 611 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | |3a. Libertate, securitate și justiție |1 206 000 000 | |1 135 252 740 |853 125 740 | | |1 135 804 740 |853 125 740 | |3b. Cetățenie |683 000 000 | |667 817 000 |638 979 000 | | |667 817 000 |638 979 000 | | Total |1 889 000 000 | |1 803 069 740 |1 492 104 740 | | |1 803 621 740 |1 492 104 740 | | Marjă | | |85 378 260 | | | |85 378 260 | | | 4. UE CA ACTOR GLOBAL[6] |8 430 000 000 | | 8 613 529 377 |7 601 763 867 | | | 8 613 529 377 |7 601 763 867 | | Marjă | | | 70 330 623 | | | | 70 330 623 | | | 5. ADMINISTRAȚIE[7] |8 334 000 000 | |8 289 835 688 |8 290 890 688 | | |8 289 835 688 |8 290 890 688 | | Marjă | | | 126 164 312 | | | | 126 164 312 | | | TOTAL |142 965 000 000 |134 280 000 000 |142 601 405 248 |130 172 179 501 |-347 200 000 |-346 200 000 |142 254 205 248 |129 825 979 501 | | Marjă | | |1 199 454 752 |4 392 820 499 | | |1 546 654 752 |4 739 020 499 | |

[1] JO L 248, 16.9.2002, p. 1.

[2] SEC(2010) 1064.

[3] SEC(2010) 1199.

[4] Cheltuielile Fondului european de garantare agricolă (FEGA), din care 30 de milioane EUR în cadrul titlului 11 Pescuit și afaceri maritime și 342,9 milioane EUR în cadrul titlului 17 Sănătate și protecția consumatorilor.

[5] Fondul european de ajustare la globalizare (FEG) nu este inclus în calculul marjei de la rubrica 1a (500 de milioane EUR).

[6] Marja pentru 2011 prevăzută la rubrica 4 nu ia în considerare creditele aferente rezervei pentru ajutoare de urgență (253,9 milioane EUR).

[7] Pentru calcularea marjei sub plafonul prevăzut pentru rubrica 5, se ia în considerare nota de subsol (1) din cadrul financiar 2007-2013 pentru suma de 82 de milioane EUR privind contribuțiile personalului la sistemul de pensii.